'स्वस्तिवाचनं संस्कृतवार्ता' इत्याख्यं वेब-फलकं लोकार्पयन्तो नितरां मुदमाप्नुमो वयम् । लोकार्पणस्य शुभावसरेSस्मिन् अस्य वैशिष्ट्य-प्रकटीकरणमपि आवश्यकम्मन्यामहे । अनेन संस्कृत-वार्ता-वेब-फलकेन न केवलं संस्कृतपिपठिषवः लाभान्विताः भविष्यन्ति अपितु सर्वसाधारणाश्चापि वार्ताफलकमिदं पठित्वा संस्कृतं प्रति नूनमेव समाकृष्टाः भविष्यन्ति । आधुनिक-संचार-माध्यम-विधायाः पूर्णतया संस्कृतनिबद्धम् वेब फलकमिदं संस्कृतजगति नूतनक्षेत्रस्य परिचयात्मकत्वत् पाठकेषु लोकेषु च अतिशय प्रियतायाः विषयः संवृतोSस्ति । यतो हि वेबफलकमिदं संस्कृतक्षेत्रे ताम् आवश्यकतां सुतरां प्रपूरयति यस्याः परपूरणमधुनावधि नैव सम्भूतमासीत् ।
विदितमेव समेषाम् यद्भारते समाजे व्याप्तानां देशे विदेशेषु च घटमानानां घटनानां प्रसारकाः आंग्ल-हिन्द्यादि-भूरिभाषाणां मध्यमाः वर्षाषु वर्षाभूरिव बाहुल्येन कार्यपराः सन्ति । परन्त्वद्यत्वे संस्कृतभाषामाध्यमेन कार्यपराणाम् अन्तर्जालीय-साञ्चारिक-माध्यमानां नितान्तमेवाभावो वर्तते ।
अस्य अन्तर्जालीय-सामाजिक-साञ्चारिक-सञ्जाल-वेबफ़लकस्य प्रवर्तनस्य मुख्योद्देश्यः सञ्चारविज्ञानस्य माध्यमेन समाजे,देशे, विश्वे च जाजायमानानां घटनानां, विषयाणाञ्च सरलया संस्कृतगिरा जन-जनेषु प्रसारणमस्ति । अतः अन्तर्जालीय-संस्कृत-वार्ता-प्रसारणपरं साञ्चारिकं कर्मेदमनतिसाधारणम् अत्याधुनिकं च वर्तते । अन्तर्जालीय-वेब-फलकीय-सञ्चारमाध्यमेषु संस्कृत-संस्कृति-समुन्नयनमेवास्मेकं लक्ष्यमस्ति ।
वस्तुतः अयं हि परमप्रमोदस्याययमवसरप्रसारः संस्कृतविद्यानुरागद्योतितान्तःकरणानां कृते यत् स्वस्तिवाचनमिति संस्थया अद्य विश्वस्मिन्नपि विश्वे संस्कृत-सञ्चारस्य समुत्थानाय अन्तर्जालीयं साञ्चारिकं वेबफलकम् उद्घाटयते । संस्कृत-भाषायाः भाषीयप्रवृत्तिदृशा साञ्चारिक-माहात्म्यबोधेन संस्कृतज्ञाः संस्कृताध्ययनोत्सुकाः संस्कृताध्ययनशीलाश्च स्वोत्कर्षमनुभविष्यन्ति इति धिया एतादृशम् सञ्जाल-फलकं प्रवर्तितम् अस्माभिः। अस्मिन् वेबफलके आधुनिकसमाजस्योद्देश्यानुरूपमेव आधुनिकदृशा संस्कृतवाङ्मयस्य साञ्चारिक-प्रवृत्तेः सुसमृद्धयेSनुधित्सूनां संस्कृतानुरागिणाञ्च ज्ञानाभिवृद्धये तथाSस्माकं प्राचीनैर्विद्वद्भिर्विरचितस्य साहित्यस्य संरक्षणाय विभिन्नाः विषयाः उपस्थापयिष्यन्ते । अथ च संस्कृतभाषायाः समुत्थानदृशा इदमेकमस्माकं भावात्मकमनुष्ठानमपि सेत्स्यति ।
